pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ เป็นประธานเปิดงานและกล่าวปาฐกถาพิเศษ ในงาน ROBOTICS & AUTOMATION SYMPOSIUM 2022
วันศุกร์ที่ 24 มิถุนายน 2565
รองปลัดภานุวัฒน์ฯ เป็นประธานเปิดงานและกล่าวปาฐกถาพิเศษ ในงาน ROBOTICS & AUTOMATION SYMPOSIUM 2022
รองปลัดภานุวัฒน์ฯ เป็นประธานเปิดงานและกล่าวปาฐกถาพิเศษ ในงาน ROBOTICS & AUTOMATION SYMPOSIUM 2022
วันนี้ (24 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะประธานกรรมการเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (CoRE) เป็นประธานเปิดงาน ROBOTICS & AUTOMATION SYMPOSIUM 2022 "รวมพลัง พลิกธุรกิจ SMEs ไทยสู่การผลิตสมัยใหม่ 4.0" และกล่าวปาฐกถาพิเศษ ในหัวข้อ "ทิศทางการขับเคลื่อน SMEs ไทยสู่การผลิตสมัยใหม่ ภายใต้กระทรวงอุตสาหกรรม" พร้อมพิธีมอบใบประกาศเกียรติคุณแก่คณะกรรมการศูนย์ความเป็นเลิศด้านเทคโนโลยีหุ่นยนต์และระบบอัตโนมัติ โดยมีนายสมชาย จักร์กรีนทร์ ผู้อํานวยการสถาบันไทย-เยอรมัน และคุณวราภรณ์ ธรรมจรีย์ กรรมการผู้จัดการบริษัท อาร์เอ็กซ์ เทรดเด็กซ์ จํากัด เข้าร่วม ณ ศูนย์นิทรรศการและการประชุมไบเทค บางนา
สําหรับงาน ROBOTICS & AUTOMATION SYMPOSIUM 2022 "รวมพลัง พลิกธุรกิจ SMEs ไทยสู่การผลิตสมัยใหม่ 4.0" จัดขึ้นระหว่างวันที่ 22-25 มิถุนายน 2565 ภายใต้งานแมนูแฟกเจอริ่ง เอ็กซ์โป 2022 เพื่อพัฒนาศักยภาพของ SMEs ไทยสู่การผลิตสมัยใหม่ 4.0 เน้นการใช้เทคโนโลยีระบบอัตโนมัติ หุ่นยนต์ และอิเล็กทรอนิกส์อัจฉริยะ เข้ามาช่วยสร้างระบบเศรษฐกิจยุคใหม่ให้ขับเคลื่อนด้วยนวัตกรรม พร้อมทั้งยกระดับความสามารถในการแข่งขันของภาคอุตสาหกรรมไทย
#กระทรวงอุตสาหกรรม 2565
#งาน ROBOTICS & AUTOMATION SYMPOSIUM 2022
รัฐบาลไทย-ข่าวทำเนียบรัฐบาล-ครม.อนุมัติงบกลาง 5,615 ล้านบาทดำเนินโครงการเพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้งและฝนทิ้งช่วง ปี 2565 จำนวน 2,525 รายการ
วันอังคารที่ 29 มีนาคม 2565
ครม.อนุมัติงบกลาง 5,615 ล้านบาทดําเนินโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 จํานวน 2,525 รายการ
ครม.อนุมัติงบกลาง 5,615 ล้านบาทดําเนินโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 จํานวน 2,525 รายการ
วันที่ 29 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 5,615 ล้านบาท เพื่อเป็นค่าใช้จ่ายในการดําเนินโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 จํานวน 2,525 รายการ ตามที่สํานักงานทรัพยากรน้ําแห่งชาติเสนอ
โดยมีรายละเอียดดังนี้คือ กรมทรัพยากรน้ําบาดาลจํานวน 112 รายการ งบประมาณ 1,413ล้านบาท, กรมชลประทานจํานวน 621 โครงการ งบประมาณ 1,162 ล้านบาท, กรมส่งเสริมการปกครองท้องถิ่นจํานวน 670 โครงการ งบประมาณ 1,064 ล้านบาท
กรมทรัพยากรน้ําจํานวน 111 โครงการ งบประมาณ 972 ล้านบาท, องค์การบริหารส่วนจังหวัดจํานวน 497 โครงการ งบประมาณ 567 ล้านบาท, จังหวัดจํานวน 492 โครงการ งบประมาณ 355 ล้านบาท, กรมเจ้าท่าจํานวน 11 โครงการ งบประมาณ 49 ล้านบาท ,เทศบาลเมืองจํานวน 9 โครงการ งบประมาณ 27 ล้านบาท และสํานักงานการปฏิรูปที่ดินเพื่อเกษตรกรรม จํานวน 2 โครงการ งบประมาณ 2.7 ล้านบาท
ทั้งนี้ทางกองอํานวยการน้ําแห่งชาติ(กอนช.)ได้ระบุว่า พบว่ามีพื้นที่เฝ้าระวังที่อาจเสี่ยงต่อการขาดแคลนน้ําด้านอุปโภคบริโภคในเขตพื้นที่ให้บริการการประปาส่วนภูมิภาค จํานวน 24 จังหวัด นอกเขตพื้นที่ให้บริการการประปาส่วนภูมิภาค(ประปาท้องถิ่น)จํานวน 50 จังหวัด และพื้นที่เกษตรกรรม นอกเขตชลประทานที่เพาะปลูกนารอบที่ 2 (นาปรัง)จํานวน 11 จังหวัด พื้นที่ปลูกพืชต่อเนื่อง(ไม้ผลที่มีมูลค่าทางเศรษฐกิจ) จํานวน 4 จังหวัด
รวมทั้งพื้นที่ด้านคุณภาพน้ํา ที่ต้องเฝ้าระวังการรุกล้ําของน้ําเค็มที่อาจส่งผลกระทบต่อน้ําเพื่อการอุปโภคบริโภคจํานวน 5 จังหวัด จึงได้มีมติเห็นชอบมาตรการรองรับสถานการณ์ขาดแคลนน้ําฤดูแล้งปี 2564/2565 จํานวน 9 มาตรการและโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วงปี 2565 โดยมอบหมายให้หน่วยงานที่เกี่ยวข้องจัดเตรียมแผนงานโครงการเร่งด่วนที่สามารถแก้ไขปัญหาภัยแล้งตามผลการประเมินพื้นที่เฝ้าระวังเสี่ยงภาวะน้ําแล้ง ปี 2564/2565 ของกอนช.
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเช็คประกาศที่ดินผ่านระบบ E-Lands Announcement เพื่อรักษาสิทธิในที่ดิน เพิ่มความสะดวก รักษาระยะห่าง ลดการเดินทาง ตามมาตรการเฝ้าระวังในช่วงโควิด-19 ยังระบาด
วันพฤหัสบดีที่ 8 กรกฎาคม 2564
รัฐบาลเชิญชวนประชาชนเช็คประกาศที่ดินผ่านระบบ E-Lands Announcement เพื่อรักษาสิทธิในที่ดิน เพิ่มความสะดวก รักษาระยะห่าง ลดการเดินทาง ตามมาตรการเฝ้าระวังในช่วงโควิด-19 ยังระบาด
รัฐบาลเชิญชวนประชาชนเช็คประกาศที่ดินผ่านระบบอินเตอร์เน็ต(E-Lands Announcement)เพื่อรักษาสิทธิในที่ดิน เพิ่มความสะดวก รักษาระยะห่าง ลดการเดินทาง ตามมาตรการเฝ้าระวังในช่วงโควิด-19 ยังระบาด
วันที่ 8 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงมหาดไทยได้รายงานให้นายกรัฐมนตรีทราบถึงความคืบหน้าการจัดทําระบบเผยแพร่ประกาศสํานักงานที่ดินเพื่อการรักษาสิทธิในที่ดินของประชาชนผ่านอินเตอร์เน็ต(E-Lands Announcement) ซึ่งเป็นระบบให้ประชาชนสามารถค้นหาเรียกดูประกาศสํานักงานที่ดินทั่วประเทศเกี่ยวกับงานจดทะเบียนสิทธิและนิติบุคคลบางประเภทที่กฎหมายกําหนดว่าต้องประกาศก่อนจดทะเบียน เช่น กรณีของมรดก ใบแทน ออกโฉนดที่ดิน รังวัดข้างเคียง การจัดตั้งนิติบุคคลหมู่บ้านจัดสรร อาคารโรงเรือน การจดทะเบียนอาคารชุด เป็นต้น
ทั้งนี้ E-Lands Announcement เป็นการเพิ่มช่องทางการรับรู้และการเข้าถึงประกาศของสํานักงานที่ดินซึ่งช่วยอํานวยความสะดวกให้กับผู้ใช้บริการมากขึ้น รัฐบาลจึงขอเชิญชวนให้ประชาชนและภาคธุรกิจเข้ามาใช้บริการระบบเพื่อรักษาสิทธิในที่ดิน โดยสามารถใช้บริการผ่าน 2 ช่องทาง คือเข้าไปที่เว็บไซต์ http://announce.dol.go.th หรือเข้าไปที่แอปพลิเคชั่น Smart Lands แล้วคลิ๊กเมนูค้นหาประกาศที่ดิน
สําหรับขั้นตอนการใช้งานเมื่อเข้าไปในระบบแล้ว ให้เลือกจังหวัด เลือกสํานักงานที่ดินที่ต้องการ และเลือกประเภทประกาศ จากนั้นกดค้นหา เพียงเท่านี้ประชาชนก็สามารถตรวจสอบประกาศของสํานักงานที่ดินทั่วประเทศได้โดยไม่ต้องเสียเวลาเดินทางข้ามจังหวัดเพื่อเข้าไปดูประกาศของสํานักงานที่ดินด้วยตนเอง ช่วยประหยัด ลดการลดทาง ลดความเสี่ยงในช่วงที่เชื้อโควิด-19 ยังแพร่ระบาดด้วย
.
น.ส.ไตรศุลี กล่าวว่า ระบบ E-Lands Announcement นอกจากกระเพิ่มความสะดวกและลดภาระให้กับประชาชนแล้ว ภาครัฐและภาคธุรกิจ เช่น ธนาคาร ผู้ประกอบการด้านอสังหาริมทรัพย์ ยังสามารถตรวจสอบประกาศเกี่ยวกับอสังหาริมทรัพย์ หรือการจัดตั้งนิติบุคคลได้โดยสะวดประหยัดค่าใช้จ่ายในการประกอบธุรกิจด้วย
นอกจากนี้ ยังจะมีส่วนสําคัญในการสนับสนุนให้คะแนนเพื่อการจัดอันดับความยาก-ง่ายในการประกอบธุรกิจของเอกชน(Ease of Doing Business) ด้านการจดทะเบียนทรัพย์สิน(Registering Property)ของประเทศให้ดีขึ้นด้วย เนื่องจากสิ่งที่กรมที่ดินพัฒนานี้จะเพิ่มความโปร่งใสมากขึ้น จากเดิมที่การประกาศจะปิดไว้เฉพาะที่สํานักงานที่ดินเท่านั้นนํามาประกาศเพิ่มในช่องทางอินเตอร์เน็ตที่เข้าถึงง่ายโดยสะดวก
ทั้งนี้ สถานะการเข้าใช้บริการระบบ E-Lands Announcement นับแต่เปิดให้บริการตั้งแต่เดือนเม.ย. 2563 พบว่า ณ สิ้นปี 2563 มีประชาชนเข้าใช้ระบบจํานวน 115,248 ครั้ง และในปี 2564 ณ วันที่ 7 มิ.ย. 2564 มีผู้เข้าใช้ระบบ 127,073 ครั้ง รวมตั้งแต่เปิดให้บริการมีประชาชนเข้าใช้งานระบบแล้ว 242,321 ครั้ง จํานวนประกาศที่นําขึ้นประกาศในระบบ ทั้งสิ้น 163,631 ฉบับ แยกเป็นประกาศอยู่ในสถานนะระหว่างประกาศ 11,380 ฉบับ และประกาศที่มีสถานะครบระยะเวลาประกาศ 30 วันแล้ว 152,251 ฉบับ
-------------------
รัฐบาลไทย-ข่าวทำเนียบรัฐบาล-ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์รับชมทางช่อง NBT 2HD และสื่อออนไลน์ต่างๆ 30 ม.ค.
วันศุกร์ที่ 28 มกราคม 2565
ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์รับชมทางช่อง NBT 2HD และสื่อออนไลน์ต่างๆ 30 ม.ค.
ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์รับชมทางช่อง NBT 2HD  และสื่อออนไลน์ต่างๆ 30 ม.ค. นี้
ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว”    ปี ค.ศ. 2022 ในรูปแบบออนไลน์รับชมทางช่อง NBT 2HD และสื่อออนไลน์ต่างๆ 30 ม.ค. นี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก ซึ่งประเทศไทยกับสาธารณรัฐประชาชนจีนมีความสัมพันธ์อันแน่นแฟ้นและมิตรภาพที่ดีต่อกันมาอย่างยาวนาน และมีความเชื่อมโยงทางวัฒนธรรมระหว่างกัน ดังคํากล่าวที่ว่า “จีนไทยใช่อื่นไกล เป็นพี่น้องกัน” โดยเทศกาลตรุษจีน เป็นเทศกาลดั้งเดิมที่ประชาชนของทั้งสองชาติต่างมีการเฉลิมฉลองกัน อีกทั้งปีนี้เทศกาลตรุษจีน ซึ่งตรงกับวันที่ 1 กุมภาพันธ์ 2565 เป็นช่วงเวลาใกล้เคียงกับพิธีเปิดงานโอลิมปิกฤดูหนาวที่ปักกิ่ง ในวันที่ 4 กุมภาพันธ์ 2565 ดังนั้น ประเทศไทยโดยวธ.ร่วมกับสถานเอกอัครราชทูตสาธารณรัฐประชาชนจีนประจําประเทศไทย ศูนย์วัฒนธรรมแห่งประเทศจีน ณ กรุงเทพฯ วงดุริยางค์จีนแห่งชาติและสถาบันดนตรีกัลยาณิวัฒนา จัดคอนเสิร์ตเฉลิมฉลองวันตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์ในวันที่ 30 มกราคม 2565 เวลา 15.05 น. โดยออกอากาศเผยแพร่ทางสถานีโทรทัศน์แห่งประเทศไทย NBT 2HD พร้อมกันนี้ในช่วงเวลาเดียวกันได้เผยแพร่ผ่านช่องทางสื่อออนไลน์อื่นๆด้วย อาทิ ทาง Youtube : สํานักงานปลัดกระทรวงวัฒนธรรม เพจเฟซบุ๊กกองการต่างประเทศ สํานักงานปลัดกระทรวงวัฒนธรรม สถาบันดนตรีกัลยาณิวัฒนา ศูนย์วัฒนธรรมแห่งประเทศจีน ณ กรุงเทพฯ และวงดุริยางค์จีนแห่งชาติ
รัฐมนตรีว่าการกระทรวงวัฒนธรรม กล่าวอีกว่า กิจกรรมคอนเสิร์ตเฉลิมฉลองวันตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปีค.ศ. 2022 ในรูปแบบออนไลน์ในครั้งนี้ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพรเนื่องในเทศกาลตรุษจีน และนายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทยกล่าวอวยพรเนื่องในเทศกาลตรุษจีน และการแสดงดนตรีพื้นบ้านจีนโดยวง China National Traditional Orchestra ซึ่งเป็นวงดุริยางศ์จีนแห่งชาติแสดงดนตรีประกอบด้วยบทเพลงเทศกาลตรุษจีน , เสน่ห์แห่งฤดูหนาว, เรื่องราวในปักกิ่ง, ท่าเกอสิง, ซ่วนต้งและหนิว โต่วหู พร้อมกันนี้ได้อัญเชิญบทเพลงพระราชนิพนธ์คําหวาน (Sweet Words) ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาแสดงดนตรีในโอกาสนี้ด้วย และการแสดงดนตรีโดยสถาบันดนตรีกัลยาณิวัฒนาด้วยบทเพลงมะลิงามและเพลงไทย ซึ่งกิจกรรมนี้เป็นการกระชับความสัมพันธ์และความร่วมมือด้านวัฒนธรรมระหว่างสองประเทศให้แน่นแฟ้นยิ่งขึ้น และนําไปสู่ความร่วมมือด้านอื่นๆ ต่อไป ทั้งนี้ วธ.ขอเชิญชวนชาวไทยรับชมคอนเสิร์ตเฉลิมฉลองวันตรุษจีนในรูปแบบออนไลน์ผ่านทางสถานีโทรทัศน์แห่งประเทศไทย NBT 2HD และช่องทางสื่อออนไลน์ต่างๆ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 18 – 24 มีนาคม 2565
วันศุกร์ที่ 25 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 18 – 24 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 18 – 24 มีนาคม 2565 พบการกระทําผิด จํานวน 564 คดี คิดเป็นเงินค่าปรับ 9.09 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 18 –24 มีนาคม 2565) พบว่ามีการกระทําผิด จํานวน 564 คดี คิดเป็นเงินค่าปรับ 9.09
ล้านบาท โดยแยกเป็น สุรา จํานวน 283 คดี ค่าปรับ 2.45 ล้านบาท ยาสูบ จํานวน 201 คดี ค่าปรับ 5.04 ล้านบาท ไพ่ จํานวน 17 คดี ค่าปรับ 0.17 ล้านบาท น้ํามันและผลิตภัณฑ์น้ํามัน จํานวน 22 คดี ค่าปรับ 0.17 ล้านบาท น้ําหอม จํานวน 1 คดี ค่าปรับ 0.06 ล้านบาท รถจักรยานยนต์ จํานวน 31 คดี ค่าปรับ 0.63 ล้านบาท และสินค้าอื่น ๆ จํานวน 9 คดี ค่าปรับ 0.57 ล้านบาท โดยมีของกลางแยกเป็นน้ําสุรา จํานวน 4,997.830 ลิตร ยาสูบ จํานวน 11,662 ซอง ไพ่ จํานวน 417 สํารับ น้ํามันและผลิตภัณฑ์น้ํามัน จํานวน 5,070.000 ลิตร น้ําหอม จํานวน 42 ขวด รถจักรยานยนต์ จํานวน 41 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 24 มีนาคม 2565 พบว่ามีการกระทําผิด จํานวน 13,418 คดี คิดเป็นเงินค่าปรับ 249.03 ล้านบาท โดยแยกเป็น สุรา จํานวน 7,088 คดี ค่าปรับ 64.81 ล้านบาท ยาสูบ จํานวน 4,726 คดี ค่าปรับ 124.18 ล้านบาท ไพ่ จํานวน 237 คดี ค่าปรับ 2.26 ล้านบาท น้ํามันและผลิตภัณฑ์น้ํามัน จํานวน 349 คดี ค่าปรับ 17.65 ล้านบาท น้ําหอม จํานวน 66 คดี ค่าปรับ 3.15 ล้านบาท รถจักรยานยนต์ จํานวน 647 คดี ค่าปรับ จํานวน 15.23 ล้านบาท และสินค้าอื่น ๆ จํานวน 305 คดี ค่าปรับ 21.75 ล้านบาท โดยมีของกลางแยกเป็นน้ําสุรา จํานวน 98,535.675 ลิตร ยาสูบ จํานวน 2,726,337 ซอง ไพ่ จํานวน 15,242 สํารับ น้ํามันและผลิตภัณฑ์น้ํามัน จํานวน 549,508.000 ลิตร น้ําหอม จํานวน 83,340 ขวด รถจักรยานยนต์ จํานวน 794 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/785-2565-18-24-2565-13
รัฐบาลไทย-ข่าวทำเนียบรัฐบาล-สธ.เปิดหอผู้ป่วยในสุพรรณิการ์ รพ.บุรีรัมย์ รองรับผู้ป่วยวิกฤตด้านจิตเวชและยาเสพติด
วันพฤหัสบดีที่ 9 มิถุนายน 2565
สธ.เปิดหอผู้ป่วยในสุพรรณิการ์ รพ.บุรีรัมย์ รองรับผู้ป่วยวิกฤตด้านจิตเวชและยาเสพติด
ปลัดกระทรวงสาธารณสุข  เปิด “หอผู้ป่วยในสุพรรณิการ์” รองรับผู้ป่วยที่มีปัญหาวิกฤตด้านจิตเวชและยาเสพติด ให้เข้าถึงบริการสะดวกรวดเร็ว ลดการส่งต่อ ปลอดภัยตามมาตรฐาน ได้รับการดูแลแบบองค์รวมและครอบคลุม 4 มิติ
วันนี้ (9 มิถุนายน 2565) ที่โรงพยาบาลบุรีรัมย์ อ.เมือง จ.บุรีรัมย์ นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหารกระทรวงสาธารณสุข ตรวจเยี่ยมโรงพยาบาลบุรีรัมย์ และเปิดหอผู้ป่วยสุพรรณิการ์ โดยมีนายแพทย์ภูวดล กิตติวัฒนาสารผู้อํานวยการโรงพยาบาลบุรีรัมย์ พร้อมด้วยคณะบุคลากรที่เกี่ยวข้องร่วมให้การต้อนรับ
นายแพทย์เกียรติภูมิ กล่าวว่า กระทรวงสาธารณสุขมีนโยบายพัฒนาระบบบริการสุขภาพ สร้างระบบการดูแลเชื่อมโยงไร้รอยต่อ ในสถานบริการทุกระดับ โดยมีเป้าหมายการดําเนินงานเพื่อลดอัตราป่วย ลดอัตราตาย ลดความแออัดและลดระยะเวลารอคอย สําหรับด้านจิตเวชและยาเสพติด มุ่งเน้นการพัฒนาศักยภาพของสถานบริการให้มีความเหมาะสมตามขีดความสามารถของแต่ละระดับ พัฒนาระบบบริการให้มีคุณภาพ เพิ่มการเข้าถึงบริการและรองรับการแก้ไขปัญหาด้านจิตเวชและยาเสพติด ซึ่งโรงพยาบาลบุรีรัมย์ ได้จัดตั้ง “หอผู้ป่วยในสุพรรณิการ์” รองรับผู้ป่วยที่มีปัญหาวิกฤตด้านจิตเวชและยาเสพติด ให้ได้รับการรักษาเป็นผู้ป่วยใน เพื่อเข้าถึงบริการได้สะดวก รวดเร็ว ลดการส่งต่อ ปลอดภัยตามมาตรฐาน และได้รับการดูแลแบบองค์รวมครอบคลุม 4 มิติ ทั้งการป้องกัน แก้ไข รักษาและฟื้นฟู ซึ่งมีขนาด 24 เตียง ประกอบด้วยจิตแพทย์ทั่วไป จิตแพทย์เด็กและวัยรุ่น พยาบาลและเจ้าหน้าที่ จํานวน 13 คน อยู่ในระหว่างศึกษาต่อ 5 คน โดยเปิดให้บริการแล้วเมื่อวันที่ 1 เมษายน 2565 ที่ผ่านมา ปัจจุบันให้การดูแลผู้ป่วยชาย จํานวน 10 เตียง และจะเปิดรับผู้ป่วยหญิง ในเดือนกรกฎาคมนี้
“โรงพยาบาลบุรีรัมย์ ได้ตอบสนองนโยบายของกระทรวงสาธารณสุขเรื่องการดูแลผู้ป่วยจิตเวชและยาเสพติดได้เป็นอย่างดี ช่วยผู้ที่มีปัญหา เป็นที่พึ่งของคนทุกย์ยาก ทําให้ประชาชนกล้าเข้ามาใช้บริการ ช่วยสร้างสุขภาพจิตที่ดี และทําให้เกิดความภาคภูมิใจ” นายแพทย์เกียรติภูมิกล่าว
ทั้งนี้ โรงพยาบาลบุรีรัมย์ กลุ่มงานจิตเวชและยาเสพติดได้เปิดให้บริการ “คลินิกรักษ์ใจ” โดยข้อมูลสถิติพบว่าจํานวนผู้รับบริการมีแนวโน้มสูงขึ้น ในปี พ.ศ.2562 มีผู้ป่วยจํานวน 29,833 ราย และปี พ.ศ.2564 มีผู้ป่วยสูงขึ้นเป็น 39,973 ราย และ 7 เดือนแรกในปีงบ 2565 มีผู้ป่วยเข้ารับบริการ 10,494 ราย ในจํานวนนี้เข้ารับบริการบําบัดยาเสพติด 2,729 ราย จิตเวชฉุกเฉิน 97 ราย รับส่งต่อ 38 ราย อย่างไรก็ตาม มีผู้ป่วยจิตเวชที่ต้องรักษาใน
หอผู้ป่วยอายุรกรรมและหอผู้ป่วยอื่นๆ เฉลี่ยปีละจํานวนกว่า 1,600 รายและผู้ป่วยที่ส่งต่อเข้ารับการรักษาในสถานบริการเฉพาะด้านจิตเวชและยาเสพติด เฉลี่ยปีละ 600 ราย
*************************** 9 มิถุนายน 2565
รัฐบาลไทย-ข่าวทำเนียบรัฐบาล-รพ.ระยอง ขยายบริการ “เจอ แจก จบ” เชิงรุกในโรงงาน และ รพ.สต. เพิ่มการเข้าถึงการรักษาโควิด 19
วันอังคารที่ 22 มีนาคม 2565
รพ.ระยอง ขยายบริการ “เจอ แจก จบ” เชิงรุกในโรงงาน และ รพ.สต. เพิ่มการเข้าถึงการรักษาโควิด 19
ปลัดกระทรวงสาธารณสุข เผย รพ.ระยอง ขยายบริการ “เจอ แจก จบ” ไปถึง รพ.สต. และโรงงานในนิคมอุตสาหกรรม ช่วยให้ผู้ติดเชื้อโควิด 19 ซึ่งส่วนใหญ่ไม่มีอาการเข้าถึงการรักษาได้มากขึ้นและรวดเร็ว
ปลัดกระทรวงสาธารณสุข เผย รพ.ระยอง ขยายบริการ “เจอ แจก จบ” ไปถึง รพ.สต. และโรงงานในนิคมอุตสาหกรรม ช่วยให้ผู้ติดเชื้อโควิด19 ซึ่งส่วนใหญ่ไม่มีอาการเข้าถึงการรักษาได้มากขึ้นและรวดเร็ว พร้อมกําชับให้หน่วยบริการสาธารณสุขเร่งติดตามการฉีดวัคซีนโควิด19 เข็มกระตุ้นก่อนเทศกาลสงกรานต์ โดยเฉพาะในกลุ่ม 608เพื่อลดการป่วยรุนแรงและเสียชีวิตหากติดเชื้อ
วันนี้ (21 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข พร้อมคณะผู้บริหาร ติดตามการดําเนินงานในสถานการณ์โรคโควิด 19 พร้อมเยี่ยมให้กําลังใจบุคลากรทางการแพทย์ ที่โรงพยาบาลระยอง และกล่าวว่า โรงพยาบาลระยอง เป็นโรงพยาบาลขนาดใหญ่ในพื้นที่เขตอุตสาหกรรม มีการพัฒนาการดําเนินงานและนําเทคโนโลยีมาใช้ในการบริการ เช่นSmart OPD, ระบบคิวลดความแออัด, ระบบทางด่วนผู้ป่วยโรคหลอดเลือดสมองและหลอดเลือดหัวใจ เป็นต้น และเชื่อมโยงบริการโรงพยาบาลสาขา4 มุมเมือง ได้แก่ สาขาเกาะหวาย สาขาเนินพระสาขาตะพง และคลินิกชุมชนอบอุ่น โดยเทศบาลนครระยอง ทําให้ช่วยลดความแออัดในการบริการได้อย่างดีสําหรับในช่วงสถานการณ์ โควิด19 จังหวัดระยองพบผู้ติดเชื้อจํานวนมาก เนื่องจากมีประชากรทั้งตามทะเบียนราษฎร์ผู้ที่เดินทางมาทํางาน และกลุ่มแรงงานที่ทํางานในโรงงานอุตสาหกรรม โดยระลอกเดือนมกราคม -21 มีนาคม 2565 มีผู้ติดเชื้อสะสม 22,762 ราย
นพ.เกียรติภูมิกล่าวต่อว่า ผู้ติดเชื้อระลอกใหม่นี้ ส่วนใหญ่อาการไม่มาก กระทรวงสาธารณสุขจึงเน้นให้การดูแลรักษาแบบผู้ป่วยนอก หรือ “เจอ แจก จบ” เพื่อสํารองเตียงไว้ให้กับผู้ป่วยที่มีอาการปานกลางและอาการหนัก และเนื่องจากโรงงานอุตสาหกรรมในพื้นที่พบการติดเชื้อในโรงงานจํานวนมาก ซึ่งผู้ป่วยส่วนใหญ่ไม่มีอาการ โรงพยาบาลระยองจึงได้ร่วมมือกับผู้ประกอบการใช้ห้องพยาบาลของโรงงานจัดบริการ “เจอ แจก จบ” โดยจัดชุดดูแลตัวเอง ประกอบด้วย ปรอทวัดไข้ อุปกรณ์วัดค่าออกซิเจนในเลือด หน้ากากอนามัย ถุงขยะติดเชื้อ น้ํายาฆ่าเชื้อเป็นต้น ส่งไปยังสถานประกอบการต่างๆ รวมถึงยังกระจายไปที่ รพ.สต.ส่วนผู้ป่วยในระบบ HIให้อสม.เป็นผู้นําไปแจกจ่ายถึงบ้าน
“สําหรับช่วงก่อนที่จะถึงเทศกาลสงกรานต์นี้ กระทรวงสาธารณสุขมีภารกิจสําคัญที่ต้องขอให้บุคลากรสาธารณสุขทุกคนร่วมใจกันอีกครั้ง ในการเร่งฉีดวัคซีนโควิด19 เข็มกระตุ้น โดยเฉพาะในกลุ่ม 608 ให้ได้มากที่สุดเนื่องจากเป็นกลุ่มที่มีความเสี่ยงอาการหนักและเสียชีวิตสูงที่สุดหากเกิดการติดเชื้อ” นายแพทย์เกียรติภูมิกล่าว
********************************************** 21 มีนาคม 2565
รัฐบาลไทย-ข่าวทำเนียบรัฐบาล-รัฐบาลมั่นใจเศรษฐกิจโตตามเป้า ท่องเที่ยว ส่งออก การลงทุนต่างชาติ ขยายตัวชัดเจน
วันอังคารที่ 1 กุมภาพันธ์ 2565
รัฐบาลมั่นใจเศรษฐกิจโตตามเป้า ท่องเที่ยว ส่งออก การลงทุนต่างชาติ ขยายตัวชัดเจน
รัฐบาลมั่นใจเศรษฐกิจโตตามเป้า ท่องเที่ยว ส่งออก การลงทุนต่างชาติ ขยายตัวชัดเจน
วันที่ 1 ก.พ. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเชื่อมั่นว่าเศรษฐกิจประเทศไทยปี 2565 จะขยายตัวอยู่ในช่วงร้อยละ 4.0 ต่อปี (โดยมีช่วงคาดการณ์ที่ร้อยละ 3.5 ถึง 4.5) ตามการคาดการณ์ของกระทรวงการคลัง ซึ่งจะส่งผลต่อการเพิ่มขึ้นของรายได้ประเทศและรายได้ครัวเรือน ด้วยมาตรการกระตุ้นเศรษฐกิจผ่านการใช้งบประมาณแผ่นดิน 3.1 ล้านล้านบาท งบลงทุนรัฐวิสาหกิจ 3.07 แสนล้านบาท และพ.ร.ก.เงินกู้ ควบคู่ไปกับการเติบโตของภาคการส่งออก การท่องเที่ยว การลงทุนจากต่างชาติ ที่มีตัวเลขยืนยันเป็นที่ประจักษ์ ทั้งนี้ การดําเนินการต่างๆจะอยู่ภายใต้การเฝ้าระวังอย่างใกล้ชิดเพื่อสร้างสมดุลระหว่างการขับเคลื่อนทางเศรษฐกิจและความปลอดภัยทางสาธารณสุข รวมถึงเสถียรภาพทางเศรษฐกิจต้องอยู่ภายในกรอบเป้าหมายเงินเฟ้อที่รัฐบาลและธนาคารแห่งประเทศไทยร่วมกันกําหนด ที่ระดับร้อยละ 1.0-3.0 ต่อปี
นางสาวรัชดา กล่าวต่อว่า ในวันที่ 1 ก.พ.นี้ เป็นวันแรกที่จะกลับมาใช้การลงทะเบียนเพื่อขออนุญาตเข้าประเทศไทยผ่านระบบ Test & Go ซึ่งน่าจะส่งผลให้มีนักท่องเที่ยวเดินทางเข้าประเทศมากขึ้น เพิ่มรายได้แก่ภาคส่วนที่เกี่ยวข้อง สําหรับในภาพรวมทั้งปี2565 ภายใต้เงื่อนไขสถานการณ์โควิด19 ที่ทั่วโลกสามาถบริหารจัดการได้ดี การท่องเที่ยวแห่งประเทศไทย คาดการณ์ว่าจะมีจํานวนนักท่องเที่ยวต่างชาติอยู่ที่ประมาณ 7-8 ล้านคน และนักท่องเที่ยวในประเทศเดินทางจํานวน 160 ล้านคนครั้ง มีรายได้รวมทั้งสิ้น 1.3 -1.8 ล้านล้านบาท และหากสามารถเปิดด่านค้าชายแดนกับประเทศเพื่อนบ้านได้ในไตรมาสแรกนี้ มีความเป็นไปได้ที่จะมีจํานวนนักท่องเที่ยวต่างชาติเป็น 15 ล้านคน
มากไปกว่านั้น ในภาคการส่งออก กระทรวงพาณิชย์ได้รายงานตัวเลขการส่งออกทั้งปี 2564 ขยายตัวถึง 17.14% สูงสุดในรอบ 11 ปี ทะลุเป้าหมาย คิดเป็นมูลค่ารวม 2.71 แสนล้านเหรียญสหรัฐ และสําหรับ การส่งออกปี 2565 กระทรวงฯตั้งเป้าไว้ที่ 3-4% หรือมีมูลค่า 2.7-2.8 แสนล้านเหรียญสหรัฐ จากปัจจัยบวกที่เกิดขึ้น ประกอบกับ ประโยชน์ที่ไทยเข้าร่วมความตกลงหุ้นส่วนทางเศรษฐกิจระดับภูมิภาค (RCEP) ที่ทําให้สินค้าไทยไม่ต้องเผชิญกับกําแพงภาษี ซึ่งมีผลบังคับใช้เมื่อต้นปีที่ผ่านมา ทั้งนี้ คาดว่า การส่งออกสินค้าที่ยังเติบโตต่อเนื่อง อาทิ สินค้าเกษตร ผลไม้สด ผลไม้แช่แข็ง สินค้ากลุ่มยาและเวชภัณฑ์ ถุงมือยาง สินค้าอุตสาหกรรมเกษตร น้ําตาลทราย อาหารเลี้ยงสัตว์ สินค้าอุตสาหกรรม รถยนต์ สินค้าที่เกี่ยวเนื่องกับน้ํามัน อัญมณี คอมพิวเตอร์ และเครื่องปรับอากาศ เป็นต้น
ปัจจัยการขับเคลื่อนเศรษฐกิจสําคัญอีกปัจจัยหนึ่ง คือการลงทุนจากต่างประเทศ ซึ่งในปีที่ผ่านมามีการขยายตัวขึ้น โดยกรมพัฒนาธุรกิจการค้า รายงานว่า จากสถานการณ์การส่งออกที่มีแนวโน้มโตต่อเนื่อง ค่าเงินบาทอ่อน และโควิดสายพันธุ์โอมิครอนไม่ส่งผลกระทบอย่างรุนแรงมากนัก ส่งผลดีต่อการลงทุนจัดตั้งธุรกิจใหม่ในเขต EEC ยอดการจัดตั้งธุรกิจใหม่เขต EEC ในปี 2564 มีจํานวนถึง 6,698 ราย ขยายตัว 9.73% โดยนักลงทุนญี่ปุ่นเป็นชาติที่เข้ามาลงทุนใน EEC มากที่สุด สําหรับปี 2565 คาดการณ์การจดทะเบียนจัดตั้งธุรกิจในพื้นที่เขต EEC จะยู่ที่ 6,500 – 6,800 ราย
รัฐบาลไทย-ข่าวทำเนียบรัฐบาล-"นรม.และรมว.กห. สั่งกองทัพติดตามสถานการณ์ ยกระดับและเตรียมพร้อม รพ.สนาม ศูนย์คัดกรองและการเคลื่อนย้ายผู้ป่วย รับมือโอมิครอน"
วันเสาร์ที่ 8 มกราคม 2565
"นรม.และรมว.กห. สั่งกองทัพติดตามสถานการณ์ ยกระดับและเตรียมพร้อม รพ.สนาม ศูนย์คัดกรองและการเคลื่อนย้ายผู้ป่วย รับมือโอมิครอน"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห. พร้อม ปล.กห. ได้ร่วมประชุมกับทุกเหล่าทัพ ตร.และ กอ.รมน.ผ่าน ระบบ VTC ณ ศาลาว่าการกลาโหม เพื่อติดตามสถานการณ์และสนับสนุนรัฐบาลแก้ปัญหาวิกฤตโควิดหลังปีใหม่
รมช.กห. ได้ย้ําสั่งการ พล.อ.ประยุทธ์ จันทร์โอชา นรม.และรมว.กห. ให้ทุกเหล่าทัพ กอ.รมน.และตํารวจ โดยเฉพาะ กองกําลังป้องกันชายแดนทั้งทางบกและทางน้ํา ปฏิบัติหน้าที่ด้วยความไม่ประมาท โดยยังคงตรึงกําลังคุมเข้มมาตรการเฝ้าตรวจ สกัดกั้นผู้ลักลอบเข้าเมืองและสินค้าผิดกฎหมายทั้งพื้นที่ชายแดนและพื้นที่ชั้นในต่อเนื่องเข้ามา ขณะเดียวกันให้ดูแลช่วยเหลือผู้หนีภัยการสู้รบจากฝั่งเมียนมา โดยให้ควบคุมคัดกรองโรคอย่างเคร่งครัด
พร้อมกันนี้ ขอให้ติดตามสถานการณ์และสนับสนุนมาตรการควบคุม และการปรับระดับพื้นที่ในจว.ต่างๆของศบค.รับมือกับการแพร่ระบาดของโรคที่พบผู้ป่วยติดเชื้อมากขึ้น โดยให้ทุกเหล่าทัพยกระดับการป้องกันและควบคุมการแพร่ระบาด เตรียมความพร้อม รพ.หลัก รพ.สนาม และศูนย์คัดกรอง ที่สามารถปรับเป็นพื้นที่แยกกักตัวชุมชน (CI) และให้พร้อมแปรสภาพเป็น รพ.สนามได้หากจําเป็น พร้อมทั้งเตรียมระบบการเคลื่อนย้ายผู้ป่วยแยกจากชุมชนออกสู่การรักษา และขอให้สนับสนุนจัดตั้ง ศูนย์ปฏิบัติการภาวะฉุกเฉิน (EOC) ระดับพื้นที่ทั้งใน กทม.และจังหวัดต่างๆ เพื่อรองรับสถานการณ์ของโรคที่มีแนวโน้มแพร่ระบาดอย่างรวดเร็วในวงกว้าง
ขณะเดียวกัน ขอให้จัดกําลังพลหมุนเวียนสนุบสนุน ศปม.ในการตรวจตรากิจกรรมและร้านค้าที่มีความเสี่ยง แจ้งเตือนและขอความร่วมมือกับประชาชน และบังคับใช้กฎหมาย หากจําเป็น เพื่อให้มาตรการรับมือและการควบคุมโรคภาพรวมเป็นไปอย่างได้ผล ทั้งนี้ ขอให้ทุกหน่วยทหาร ยกระดับการป้องกันและเฝ้าระวัง ไม่ให้มีการแพร่ระบาดหรือเกิดคลัสเตอร์หมู่ในหน่วยทหาร ซึ่งหากเกิดขึ้นต้องควบคุมและหยุดการแพร่ระบาดให้ได้โดยเร็ว พร้อมทั้งให้สนับสนุนการช่วยเหลือประชาชนรอบหน่วยทหารในภาพรวมร่วมกัน
#กระทรวงกลาโหม
#รับมือโอมิครอน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นั่งหัวโต๊ะถก"พาลีปราบยา" หารือข้อมูลทางการเงินธนาคาร เล็งทำข้อมูลฐานกลาง หวังช่วยงานปราบยาเสพติดสะดวกขึ้น
วันพุธที่ 29 ธันวาคม 2564
รัฐมนตรีว่าการกระทรวงยุติธรรม นั่งหัวโต๊ะถก"พาลีปราบยา" หารือข้อมูลทางการเงินธนาคาร เล็งทําข้อมูลฐานกลาง หวังช่วยงานปราบยาเสพติดสะดวกขึ้น
รัฐมนตรีว่าการกระทรวงยุติธรรม นั่งหัวโต๊ะถก"พาลีปราบยา" หารือข้อมูลทางการเงินธนาคาร เล็งทําข้อมูลฐานกลาง หวังช่วยงานปราบยาเสพติดสะดวกขึ้น ชี้ต้องปรับตัวตามเทคโนโลยีให้ทันพ่อค้ายา ขอทุกคนทํางานเต็มที่ เชื่อเรามาถูกทางแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้เป็นประธานการประชุม คณะทํางานปราบปรามยึดทรัพย์สินคดียาเสพติด ภายใต้ปฏิบัติการ พาลีปราบยา โดยมี น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายวิชัย ไชยมงคล เลขาธิการ ป.ป.ส. นายปิยะศิริ วัฒนวรางกูล รองเลขาธิการ ป.ป.ส. ในฐานะหัวหน้าคณะทํางาน พ.ต.ท.ยุทธนา แพรดํา รองอธิบดีกรมสอบสวนคดีพิเศษ พล.ต.ต.บรรพต มุ่งขอบกลาง ผบ.ตํารวจปราบยาเสพติด 3 นายอุทัย สินมา อธิบดีอัยการ คดียาเสพติด นายวรุณ กาญจนภู ผู้ช่วยเลขาธิการสมาคมธนาคารไทย และเจ้าหน้าที่ที่เกี่ยวข้อง ร่วมประชุม โดยที่ประชุมได้มีการหารือเรื่องการประสานขอข้อมูลในชั้นสืบสวน เพื่อใช้ในการพิสูจน์องค์ประกอบของความผิดและพิสูจน์ข้อสงสัยตามข้อสันนิษฐาน เช่น ข้อมูลคําขอเปิดบัญชี หรือข้อมูลการสมัครใช้บริการแจ้งเตือนอัตโนมัติผ่านโทรศัพท์มือถือ ข้อมูลรายการทางบัญชีธนาคารหรือสเตทเม้นท์ ข้อมูลรายงานการทําธุรกรรมทางอิเล็กทรอนิกส์ กล้องวงจรปิดในธนาคารและหน้าตู้เอทีเอ็ม สลิปการทํารายการทางการเงิน และข้อมูลซื้อขายผลิตภัณฑ์ทางการเงิน เช่น หุ้น ประกันชีวิต
นายสมศักดิ์ กล่าวอีกว่า ที่ประชุมได้หารือถึงกรอบเวลาการประสานข้อมูล ความต่อเนื่องในการขอพยานหลักฐาน ช่องทางและศูนย์กลางการประสานข้อมูล และปัญหาอุปสรรคที่เกิดจากการประสานข้อมูล เพราะที่ผ่านมาแม้ว่าเราจะประสบความสําเร็จในการยึดทรัพย์ได้มากถึง 7,300 ล้านบาท และธนาคารและสถาบันทางการเงินให้ความร่วมมือเป็นอย่างดี แต่ยังมีอุปสรรคในการขอข้อมูลไปยังธนาคาร เพราะบางครั้งมีการขอข้อมูลที่ซ้ําซ้อน ทําให้ภาระตกไปยังธนาคารในการส่งข้อมูลมาให้ และอาจจะเกิดความล่าช้า เราจึงควรมีการทําคลังข้อมูลเตรียมพร้อมเอาไว้เป็นฐานข้อมูลเดียว เมื่อมีการขอข้อมูลจากธนาคารแล้วก็นํามารวบรวมเก็บไว้ หากเป็นข้อมูลที่เราเคยขอธนาคารไปแล้ว ก็จะได้นํามาใช้ได้ทันที เพื่อให้เกิดความสะดวกรวดเร็ว และอาจจะได้ข้อมูลที่มีความสอดคล้องและเชื่อมโยงกับกรณีอื่นได้อีกด้วย ตนจึงอยากให้ทําตรงนี้ขึ้นมา หากยังติดขัดตรงไหนขอให้ปรึกษาหารือร่วมกันดู
"คณะทํางานพาลีปราบยาเป็นคณะกรรมการนําร่อง หากมีอะไรติดขัดก็จะนําเข้าไปหารือในที่ประชุม ศูนย์อํานวยการป้องกันและปราบปรามยาเสพติดแห่งชาติ เพื่อหาทางแก้ไขในภาพใหญ่ ไม่เช่นนั้นเราไปไม่ถึงฝั่งฝันได้อย่างรวดเร็วและถูกต้อง การนําร่องตรงนี้ จะนําร่องทั้งประมวลกฎหมายยาเสพติดใหม่ และงานต่างๆ ทําให้เท่าทันพวกค้ายา รวมถึงการพัฒนาช่องทางอิเล็กทรอนิกส์ สนับสนุนให้หน่วยงานส่งข้อมูลทางช่องนี้ เพราะปลอดภัย สะดวกรวดเร็ว ผมหวังว่าการทํางานของคณะทํางานพาลีปราบยา จะปรับคนในแต่ละชุดให้เกิดความเหมาะสม ตามโนยบายของ พล.อ.ประยุทธ์ จันทร์โอชา นายกรัฐมนตรี ถ้าเราทํางานเต็มที่ ยาเสพติดจะหมดไปได้ เพราะผู้ค้ายาถูกเราตั้งรางวัลชี้เบาะแส ผมคิดว่าเราน่าจะมาถูกทางแล้ว ช่วยกันทําให้งานของเราออกมาชัดเจน ทุกอย่างจะเดินไปอย่างเรียบร้อย เป็นประโยชน์ต่อประเทศชาติและสังคม" นายสมศักดิ์ กล่าว
รัฐบาลไทย-ข่าวทำเนียบรัฐบาล-ยกเลิกวันหยุดพิเศษ 27 ก.ค. 64
วันจันทร์ที่ 5 กรกฎาคม 2564
ยกเลิกวันหยุดพิเศษ 27 ก.ค. 64
....
จากสถานการณ์การแพร่ระบาดของโรคโควิด-19 ในขณะนี้ รัฐบาลต้องเพิ่มการเฝ้าระวังอย่างเข้มงวด พร้อมขอความร่วมมือประชาชนหลีกเลี่ยงการเดินทางข้ามจังหวัด จึงส่งผลให้การประชุม ครม. นัดล่าสุด เห็นชอบการยกเลิกวันหยุดพิเศษ คือ วันอังคารที่ 27 ก.ค. 64 ตามที่เคยมีมติไปแล้วเมื่อวันที่ 29 ธ.ค. 63 เพื่อลดการเดินทางในช่วงวันหยุดยาว
.
นอกจากนี้ รัฐบาลได้กําชับให้หน่วยงานราชการและองค์กรที่เกี่ยวข้องอํานวยความสะดวกแก่ประชาชนในการยกเลิก การเปลี่ยนตั๋วเดินทาง รวมถึงการจองที่พัก สําหรับผู้ที่วางแผนการเดินทางไว้ล่วงหน้าในช่วงเวลาดังกล่าวด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติ 1,848 ล้านบาท เป็นค่าตอบแทนครูในพื้นที่ห่างไกล
วันจันทร์ที่ 28 มีนาคม 2565
อนุมัติ 1,848 ล้านบาท เป็นค่าตอบแทนครูในพื้นที่ห่างไกล
วันศุกร์ที่ 18 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับครูและบุคลากรทางการศึกษาโดยเฉพาะกลุ่มที่อยู่ในพื้นที่ห่างไกลและถิ่นทุรกันดาร จึงอนุมัติงบประมาณรายจ่ายประจําปี 2565 กรอบวงเงิน 1,848 ล้านบาท เพื่อเป็นค่าตอบแทนและค่าจ้างแก่ผู้ปฏิบัติงานให้ราชการสําหรับสํานักงานเขตพื้นที่การศึกษาและโรงเรียน ซึ่งปัจจุบันมีการจ้างงานอยู่ 58,873 อัตรา เนื่องจากคุณภาพชีวิตครูและบุคลากรทางการศึกษามีส่วนสําคัญต่อการจัดการเรียนการสอนที่มีคุณภาพให้แก่นักเรียน รวมถึงแก้ไขปัญหาโรงเรียนขาดแคลนครูขั้นวิกฤตและครูพี่เลี้ยงเด็กพิการ จึงต้องสร้างความมั่นคงและแรงจูงใจให้ครูและบุคลากรทางการศึกษาคงอยู่ในระบบ พร้อมทั้งสนับสนุนการจัดการเรียนการสอนอย่างมีประสิทธิภาพ ซึ่งเป็นส่วนหนึ่งที่จะช่วยลดความเหลื่อมล้ําทางการศึกษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ห่วงประชาชนเดินทางปลายปี กำชับหน่วยงานที่เกี่ยวข้องเร่งสำรวจถนน สะพาน ป้ายสัญญาณจราจร ไฟฟ้าริมทาง ให้ใช้งานได้ตามปกติ ลดความเสี่ยงในการเกิดอุบัติเหตุ
วันพฤหัสบดีที่ 11 พฤศจิกายน 2564
โฆษกรัฐบาล เผย “นายกฯ” ห่วงประชาชนเดินทางปลายปี กําชับหน่วยงานที่เกี่ยวข้องเร่งสํารวจถนน สะพาน ป้ายสัญญาณจราจร ไฟฟ้าริมทาง ให้ใช้งานได้ตามปกติ ลดความเสี่ยงในการเกิดอุบัติเหตุ
โฆษกรัฐบาล เผย “นายกฯ” ห่วงประชาชนเดินทางปลายปี กําชับหน่วยงานที่เกี่ยวข้องเร่งสํารวจถนน สะพาน ป้ายสัญญาณจราจร ไฟฟ้าริมทาง ให้ใช้งานได้ตามปกติ ลดความเสี่ยงในการเกิดอุบัติเหตุ  รองรับการเดินทางของประชาชน
วันที่ 11 พ.ย.64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับทุกส่วนราชการที่เกี่ยวข้องกับการดูแลพื้นที่สาธารณประโยชน์ทุกแห่ง ทั้งกระทรวงคมนาคม กรมทางหลวง กรมทางหลวงชนบท กรมเจ้าท่า การรถไฟแห่งประเทศไทย การไฟฟ้าส่วนภูมิภาค และ อปท. ทุกแห่ง เร่งสํารวจสภาพถนน สะพาน ไม้กั้นทางรถไฟ ป้ายและระบบสัญญาณไฟฟ้าจราจร ไฟฟ้าริมทาง ให้อยู่ในสภาพที่ใช้งานได้ รวมทั้งให้มีการติดตั้งไฟฟ้าแสงสว่าง ติดตั้งป้ายแจ้งเตือน เพื่อป้องกันไม่ให้เกิดอันตรายแก่ผู้ใช้เส้นทาง ซึ่งคาดว่าหลังจากนี้จนถึงต้นปีหน้า จะมีการเดินทางของประชาชนมากขึ้น เนื่องจากเป็นวันหยุดเทศกาลปีใหม่ รวมถึงจากการปรับมาตรการของ ศบค. ที่สามารถให้ประชาชนเดินทางข้ามจังหวัดได้ นายกรัฐมนตรีจึงมีความห่วงใยประชาชนในการใช้รถ ใช้ถนน เป็นอย่างยิ่ง และต้องการลดสาเหตุที่จะทําให้เกิดอุบัติเหตุ เสียหายต่อชีวิตหรือทรัพย์สินของพี่น้องประชาชน รวมทั้งให้เร่งปรับปรุงเส้นทางและสาธารณูปโภคที่ได้รับความเสียหายจากอุกทัย น้ําท่วมถนน หรือน้ํากัดเซาะทําให้เส้นทางขาด เพื่อการเดินทางที่ปลอดภัยแก่ประชาชน และป้องกันไม่ให้เกิดเหตุการณ์ซ้ํารอยที่จังหวัดนครสวรรค์
โฆษกประจําสํานักนายกรัฐมนตรี กล่าวอีกว่า จากสถานการณ์เศรษฐกิจไทยที่ปรับตัวดีขึ้น ยอดผู้ติดเชื้อโควิด-19 อยู่ในระดับทรงตัว ทําให้ประชาชนสามารถกลับมาใช้ชีวิตปกติมากขึ้น ทั้งทํางานและท่องเที่ยวโดยเฉพาะในช่วงเทศกาลปีใหม่ นอกจากนี้ นายกรัฐมนตรียังห่วงใยในสุขภาพของประชาชน แนะประชาชนให้ดูแลสุขภาพร่างกาย เนื่องจากขณะนี้เป็นช่วงสภาพอากาศเปลี่ยนแปลงจากฤดูฝนไปสู่ฤดูหนาว และอาจมีปัญหาฝุ่นละอองขนาดเล็ก PM 2.5 ตามมา จึงยังมีความจําเป็นต้องสวมใส่หน้ากากอนามัย เพื่อป้องกันฝุ่นละอองขนาดเล็กและป้องกันโควิด-19 ด้วย
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการราชทัณฑ์ ขับเคลื่อนการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
วันพฤหัสบดีที่ 23 กันยายน 2564
กระทรวงยุติธรรม ประชุมคณะกรรมการราชทัณฑ์ ขับเคลื่อนการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
กระทรวงยุติธรรม ประชุมคณะกรรมการราชทัณฑ์ ขับเคลื่อนการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
ในวันพุธที่ ๒๒ กันยายน ๒๕๖๔ เวลา ๑๑.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อมด้วยคณะผู้บริหารของกรมราชทัณฑ์ และผู้แทนจากหน่วยงานที่เกี่ยวข้อง เข้าร่วมฯ โดยที่ประชุมได้รับทราบประกาศกระทรวงยุติธรรม แต่งตั้งคณะกรรมการผู้ทรงคุณวุฒิในคณะกรรมการราชทัณฑ์ พร้อมทั้งพิจารณาการจัดตั้งนิคมอุตสาหกรรมราชทัณฑ์ตามนโยบายของรัฐมนตรีว่าการกระทรวงยุติธรรม
รัฐบาลไทย-ข่าวทำเนียบรัฐบาล-เพิ่มโควตา แรงงานไทยไปทำงานอิสราเอล 5,000 คน/ปี 4 ประเภทงาน สนใจติดต่อ สนง.จัดหางาน จว. ทั่วประเทศ/สายด่วน 1694
วันเสาร์ที่ 28 สิงหาคม 2564
เพิ่มโควตา แรงงานไทยไปทํางานอิสราเอล 5,000 คน/ปี 4 ประเภทงาน สนใจติดต่อ สนง.จัดหางาน จว. ทั่วประเทศ/สายด่วน 1694
....
กระทรวงแรงงาน เผยไทยได้โควตาส่งแรงงานไปทํางานที่อิสราเอลปีละ 5,000 คน ตามความร่วมมือไทย - อิสราเอลเพื่อการจัดหางาน โดยแรงงานไทยจะได้รับเงินเดือนขั้นต่ําก่อนหักภาษี เดือนละ 5,300 เชคเกลอิสราเอล หรือ ประมาณ 54,590 บาท
.
ประเภทงานที่ทําได้ มี 4 อย่าง ได้แก่ ภาคเกษตรกรรม ภาคบริการร้านอาหาร/ภัตตาคาร ภาคดูแลคนชรา/คนพิการ และภาคก่อสร้าง โดยมีระยะเวลาการจ้างครั้งแรก 2 ปี และสามารถทํางานได้ไม่เกิน 5 ปี 3 เดือน
.
ปัจจุบันมีแรงงานไทยทํางานอยู่ในอิสราเอล 25,000 คน โดยในปี 2564 นี้ ส่งไปแล้วกว่า 5,500 คน และยังมีความต้องการจ้างเพิ่มจากโควตาอีก 1,000 คน
.
ผู้สมัครไปทํางานต่างประเทศผ่านกรมการจัดหางานจะได้รับการคัดเลือกที่โปร่งใส สัญญาจ้างที่เป็นธรรม และการอบรมเพื่อเตรียมความพร้อมในทุกด้านที่จําเป็น สอบถามได้ที่ สํานักงานจัดหางานจังหวัดทุกแห่งทั่วประเทศ หรือสายด่วนกรมการจัดหางาน โทร.1694
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายจ้าง ลูกจ้าง ม.33 ใน 3 จังหวัด เฮ!! ได้เงินเยียวยา 9 สิงหาคมนี้
วันเสาร์ที่ 31 กรกฎาคม 2564
นายจ้าง ลูกจ้าง ม.33 ใน 3 จังหวัด เฮ!! ได้เงินเยียวยา 9 สิงหาคมนี้
รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยากลุ่มแรงงานและผู้ประกอบการตามมาตรการบรรเทาผลกระทบโควิด-19 ได้เงินเยียวยา 9 สิงหาคมนี้
เมื่อวันที่ 31 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยากลุ่มแรงงานและผู้ประกอบการตามมาตรการบรรเทาผลกระทบโควิด-19 ที่อยู่ในพื้นที่ควบคุมสูงสุดและเข้มงวด ตามมติคณะรัฐมนตรีเมื่อวันที่ 20 กรกฎาคม 2564 เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิด-19 จาก 10 จังหวัด เป็น 13 จังหวัด เพิ่ม จังหวัดฉะเชิงเทรา ชลบุรี และพระนครศรีอยุธยา ใน 9 ประเภทกิจการ ได้แก่ กิจการก่อสร้าง กิจการที่พักแรมบริการด้านอาหาร กิจกรรมศิลปะ ความบันเทิงและนันทนาการ กิจกรรมบริการด้านอื่น ๆ สาขาการขนส่งและสถานที่เก็บสินค้า สาขาขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร โดยให้มีอัตราการจ่ายและวิธีการจ่ายเงินเช่นเดิมนั้นว่า ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานและผู้ประกอบการที่ได้รับผลกระทบจากมาตรการควบคุมการแพร่ระบาดของโควิด-19 จึงได้สั่งการให้ผมรัฐมนตรีว่าการกระทรวงแรงงานเร่งรัดให้สํานักงานประกันสังคมเร่งจ่ายเงินเยียวยาให้กับผู้ประกันตนเพื่อบรรเทาความเดือดร้อนของนายจ้างและลูกจ้าง
นายสุชาติ กล่าวต่อว่า สําหรับการจ่ายเงินเยียวยานายจ้าง ลูกจ้าง มาตรา33 ในพื้นที่ฉะเชิงเทรา ชลบุรี และพระนครศรีอยุธยา มีผู้ประกันตนได้รับสิทธิจํานวน 272,746 คน นายจ้าง 19,213 ราย ใช้วงเงินทั้งสิ้น 1,522 ล้านบาท แยกเป็น นายจ้าง 841 ล้านบาท และลูกจ้าง 681 ล้านบาท โดยจะโอนเงินในวันที่ 9 สิงหาคมนี้ ให้ลูกจ้างผ่านบัญชีพร้อมเพย์เลขประจําตัวประชาชนเท่านั้น ส่วนนายจ้างบุคคลธรรมดา จะโอนเงินผ่านบัญชีพร้อมเพย์เลขประจําตัวประชาชนเช่นกัน และนายจ้างสถานะนิติบุคคล จะโอนเข้าบัญชีธนาคารตามชื่อนิติบุคคลนายจ้าง ทั้งนี้ ผู้ประกันตนมาตรา 33 สามารถตรวจสอบสิทธิโครงการเยียวยาได้ที่ https://www.sso.go.th หรือโทรศัพท์ สายด่วนประกันสังคม 1506 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ พอใจผลดำเนินนโยบายเกษตรแปลงใหญ่ ปฏิรูปการเกษตรไทย สั่ง เร่งโครงการเกษตรสมัยใหม่ ให้ทันกรอบเวลา
วันพุธที่ 30 มิถุนายน 2564
นายกฯ พอใจผลดําเนินนโยบายเกษตรแปลงใหญ่ ปฏิรูปการเกษตรไทย สั่ง เร่งโครงการเกษตรสมัยใหม่ ให้ทันกรอบเวลา
รองโฆษกรัฐบาลเผยนายกรัฐมนตรี พอใจผลดําเนินนโยบายเกษตรแปลงใหญ่ ปฏิรูปการเกษตรไทย สั่ง เร่งโครงการเกษตรสมัยใหม่ ให้ทันกรอบเวลา
เมื่อวันที่ 30 มิ.ย. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม พอใจผลการดําเนินงานตามนโยบายเกษตรแปลงใหญ่ เพื่อส่งเสริมการรวมกลุ่มเกษตรกร สร้างความเข้มแข็งและพัฒนาเครือข่ายความร่วมมือระหว่างกลุ่มเกษตรกร วิสาหกิจชุมชน และสหกรณ์ รวมถึงเชื่อมโยงไปถึงผู้ประกอบการภาคเอกชนและหน่วยงานที่เกี่ยวข้อง ให้เกษตรกรสามารถลดต้นทุนการผลิต มีผลผลิตต่อหน่วยเพิ่มขึ้น ผลผลิตมีคุณภาพได้มาตรฐาน และสอดคล้องกับความต้องการของตลาด ภายใต้การบูรณาการของหน่วยงานภาครัฐและเอกชน
โดยผลงานการดําเนินงาน ได้รับความสนใจจากเกษตรกรเป็นอย่างดี ปี 2559 มีเกษตรกรเข้าร่วม จํานวน 591 แปลง 80,656 ราย 1,249,613 ไร่ , ปี 2560 จํานวน 1,722 แปลง 124,085 ราย 1,638,592 ไร่ , ปี 2561 จํานวน 1,640 แปลง 91,741 ราย 1,220,906 ไร่ , ปี 2562 จํานวน 1,579 แปลง 78,927 ราย พื้นที่ 1,055,194. ไร่ , ปี 2563 จํานวน 1,366 แปลง 64,346 ราย พื้นที่ 756,132 ไร่
น.ส.ไตรศุลี กล่าวว่า ปัจจุบันรัฐบาลมีโครงการยกระดับเกษตรแปลงใหญ่ด้วยเกษตรสมัยใหม่และเชื่อมโยงตลาด เพื่อให้เงินสนับสนุนในการซื้อเครื่องมือและอุปกรณ์รวมทั้งวัสดุทางการเกษตรแก่เกษตรกรกลุ่มเป้าหมายจํานวน 5,250 แปลง ครอบคลุมเกษตรกร 262,500 ราย พื้นที่ 5,003,250 ไร่ โดยขณะนี้มีเกษตรกรเข้าร่วมโครงการแล้วทั้งสิ้น 3,501 แปลง นายกรัฐมนตรี จึงกําชับให้กระทรวงเกษตรและสหกรณ์ โดยกรมส่งเสริมการเกษตร เร่งรัด ติดตาม กํากับการดําเนินงานโครงการฯให้ทันตามกรอบเวลา เพื่อให้เกษตรกรมีการนําเทคโนโลยีและนวัตกรรมที่มีความหลากหลายมาประยุกต์ใช้ในการพัฒนาศักยภาพความเข้มแข็งในการบริหารจัดการแปลงใหญ่
น.ส.ไตรศุลี กล่าวว่า นโยบายเกษตรแปลงใหญ่ เป็นการปฏิรูปภาคการเกษตร ให้เกษตรกรไทยมีชีวิตความเป็นอยู่ที่ดีขึ้น โดยเปลี่ยนจากการเกษตรแบบเดิมที่ต่างคนต่างทํา เป็นการรวมกลุ่มกันคิด เพื่อผลิตตามความต้องการของตลาด มีการสร้างเครือข่ายบริหารจัดการร่วมกัน โดยมีภาครัฐให้การสนับสนุน ทั้งนี้ การรวมกลุ่มเป็นเกษตรแปลงใหญ่นั้น ยังช่วยให้ลดต้นทุนการผลิต เกษตรกรมีอํานาจในการต่อรองมากขึ้น สร้างความเข้มแข็งและพัฒนาเครือข่ายความร่วมมือระหว่างกลุ่มเกษตรกรวิสาหกิจชุมชน และสหกรณ์ ได้เป็นอย่างดี
-----------------
รัฐบาลไทย-ข่าวทำเนียบรัฐบาล-“นายกฯ” ห่วงใยประชาชนเดินทางกลับภูมิลำเนา สั่ง ดูแล อำนวยความสะดวก ลดอุบัติเหตุ บังคับใช้ กม.เข้ม ผู้ฝ่าฝืนกฎจราจร
วันอาทิตย์ที่ 10 เมษายน 2565
“นายกฯ” ห่วงใยประชาชนเดินทางกลับภูมิลําเนา สั่ง ดูแล อํานวยความสะดวก ลดอุบัติเหตุ บังคับใช้ กม.เข้ม ผู้ฝ่าฝืนกฎจราจร
“นายกฯ” ห่วงใยประชาชนเดินทางกลับภูมิลําเนา สั่ง ดูแล อํานวยความสะดวก ลดอุบัติเหตุ บังคับใช้ กม.เข้ม ผู้ฝ่าฝืนกฎจราจร
เมื่อวันที่ 10 เม.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ในช่วงเทศกาลสงกรานต์ปี 2565 นี้ คาดว่าจะมีประชาชนเดินทางกลับภูมิลําเนา รวมถึงออกเดินทางไปยังสถานที่ท่องเที่ยวต่างๆเป็นจํานวนมาก โดยขณะนี้ได้มีประชาชนบางส่วนออกเดินทางแล้ว ด้วยความห่วงใย พล.อ.ประยุทธ์ จันทร์โอชา นายกรัฐมนตรีและ รมว.กลาโหม จึงได้กําชับ กระทรวงคมนาคม กระทรวงมหาดไทย สํานักงานตํารวจแห่งชาติ บูรณาการร่วมกับหน่วยงานที่เกี่ยวข้อง เพื่ออํานวยความสะดวกการเดินทางของประชาชน พร้อมเน้นย้ํามาตรการลดบัติเหตุ ให้การเดินทางของประชาชนเกิดความปลอดภัยสูงสุด
น.ส.ไตรศุลี กล่าวว่า นายกรัฐมนตรี ยังกําชับให้เจ้าหน้าที่บังคับใช้กฎหมายอย่างเข้มงวด ในกรณีพบพฤติกรรมฝ่าฝืนกฎจราจร และพฤติกรรมเสี่ยงที่อาจก่อให้เกิดอุบัติเหตุ ซึ่งมักจะพบในช่วงเทศกาล ไม่ว่าจะเป็น การขับรถด้วยเร็วเกินกําหนด เมาสุรา เป็นต้น เพื่อสร้างความมั่นใจ และสร้างความปลอดภัยในชีวิตและทรัพย์สินของประชาชน นอกจากนี้ ยังขอให้ประชาชนเดินทางด้วยความระมัดระวัง ขับขี่ยานพาหนะด้วยความไม่ประมาท มีสติในการเดินทาง ดื่มไม่ขับ ไม่ขับรถตัดหน้าในระยะกระชั้นชิด เพื่อความปลอดภัยในการเดินทาง ให้ปีนี้เป็นเทศกาลสงกรานต์แห่งความปลอดภัย
น.ส.ไตรศุลี กล่าวว่า พร้อมกันนี้ นายกรัฐมนตรี ยังกําชับให้กระทรวงสาธารณสุข ดูแลด้านสุขอนามัยของประชาชนระหว่างเดินทางด้วย โดยให้มีการประสานกับสาธารณสุขจังหวัด เพื่อระวังการแพร่ระบาดของโรคโควิด-19 โดยเฉพาะการรวมกลุ่มบริเวณปั้มน้ํามัน จุดพักรถ ซึ่งจะต้องไม่แออัดจนเกินไป อันจะก่อให้เกิดความเสี่ยงในการติดเชื้อได้ และขอให้ผู้เดินทางสวมใส่หน้ากากอนามัยตลอดเวลา หมั่นทําล้างมือด้วยเจลแอลกอฮอล์ และหลีกเลี่ยงพื้นที่ผู้คนแออัด เพื่อที่จะได้กลับภูมิลําเนาอย่างปลอดภัย ทั้งต่อตนเอง ครอบครัว และคนรอบข้าง
...................
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. เผยไทยฉีดวัคซีนแล้วกว่า 15 ล้านโดส ย้ำทุกจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม
วันจันทร์ที่ 26 กรกฎาคม 2564
ผู้ช่วยโฆษก ศบค. เผยไทยฉีดวัคซีนแล้วกว่า 15 ล้านโดส ย้ําทุกจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม
ผู้ช่วยโฆษก ศบค. เผยไทยฉีดวัคซีนแล้วกว่า 15 ล้านโดส ย้ําทุกจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม
วันนี้ (26 ก.ค. 64) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) กล่าวถึงความคืบหน้าของการฉีดวัคซีนว่า ยอดการฉีดวัคซีนของวันที่ 25 กรกฎาคม 64 มีการฉีดวัคซีนเพิ่มประมาณ 90,000 โดส ทําให้ยอดการฉีดวัคซีนตอนนี้อยู่ที่ 15,960,778 โดส โดยกรุงเทพมหานครฉีดวัคซีนเข็มที่ 1 แล้วร้อยละ 56.24 ในจํานวนนี้ กลุ่มผู้สูงอายุฉีดแล้วร้อยละ 54 กลุ่มผู้มีโรคประจําตัวฉีดแล้วร้อยละ 70.52
ผู้ช่วยโฆษก ศบค. กล่าวถึงประเด็นสถานที่ฉีดวัคซีนสถานีกลางบางซื่อที่ตอนนี้มีความแออัดเนื่องจากมีประชาชนจากทั้งกรุงเทพมหานครและต่างจังหวัด Walk in เข้ามาฉีดวัคซีนเป็นจํานวนมาก ทางสาธารณสุขได้มีความเป็นห่วงในสถานการณ์นี้ เนื่องจากตอนนี้อยู่ในมาตรการห้ามเดินทางเข้าออกบริเวณพื้นที่สีแดงเข้ม แต่อย่างไรก็ตาม การฉีดวัคซีนเป็นนโยบายที่ต้องเร่งดําเนินการ จึงขอฝากถึงสถานีกลางบางซื่อให้มีการทบทวนการชะลอการฉีด เนื่องจากเมื่อประชาชนเดินทางมาเป็นจํานวนมาก ทําให้การจัดระเบียบและการเว้นระยะอาจทําได้ยาก โดยที่ประชุม ศบค. จะเร่งหารือในการจัดการและแก้ปัญหาในประเด็นนี้ต่อไป
นอกจากนี้ ผู้ช่วยโฆษก ศบค. ยังกล่าวอีกว่า สาธารณสุขได้เน้นย้ําให้ทุกจังหวัดทั่วประเทศเร่งฉีดวัคซีนเข็มที่ 1 ให้ได้ร้อยละ 50 ของประเทศ ซึ่งในปัจจุบันค่อนข้างที่จะดําเนินการช้าพอสมควร กรมควบคุมโรคได้แจ้งว่ามีการจัดส่งวัคซีนให้จังหวัดอื่น ๆ ในประเทศแล้ว และยังมีวัคซีนที่รอค้างอยู่อีกประมาณ 2 ล้านโดส ขอให้ทางจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม เพื่อป้องกันการแออัดที่ทําให้เสี่ยงต่อการแพร่เชื้อ และฝากถึงประชาชนที่จะเดินทาง Walk in ไปฉีดวัคซีน ให้ติดตามสถานการณ์ของจุดฉีดวัคซีนด้วย
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บขส. เร่งศึกษาความเป็นไปได้ในการใช้รถโดยสารไฟฟ้า
วันพฤหัสบดีที่ 19 พฤษภาคม 2565
บขส. เร่งศึกษาความเป็นไปได้ในการใช้รถโดยสารไฟฟ้า
เพื่อนําเสนอคณะอนุกรรมการกลยุทธ์ฯ และบอร์ด เคาะ ภายในเดือน มิ.ย.นี้ พร้อมเผย 6 เส้นทาง นําร่อง ใช้รถมินิบัสไฟฟ้า
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยถึงกรณีที่มีกระแสข่าวเรื่องนโยบาย EV กระทบแผนเช่ารถโดยสารใหม่ของ บขส. ว่า เรื่องดังกล่าวเป็นไปตามแผนฯ โดยขณะนี้ บขส. ได้ว่าจ้างสถาบันเทคโนโลยีพระจอมเกล้าเจ้าคุณทหารลาดกระบัง ดําเนินการศึกษาเรื่องความเป็นไปได้ในการนํารถโดยสารพลังงานไฟฟ้า (EV) มาใช้เป็นรถโดยสาร ซึ่งในเบื้องต้นผลการศึกษา พบว่า เส้นทางในระยะทางไม่เกิน 400 กิโลเมตร เหมาะสมที่จะใช้รถพลังงานไฟฟ้า ส่วนในระยะทางที่ไกลกว่านั้น รถที่ใช้น้ํามันดีเซล ยังคงมีความเหมาะสมอยู่ จึงต้องทําการวิเคราะห์ เพื่อจัดลําดับในการใช้รถไฟฟ้า หรือรถน้ํามันดีเซล ก่อนนําเสนอคณะอนุกรรมการกํากับกลยุทธ์และบริหาร และคณะกรรมการ (บอร์ด) พิจารณาต่อไปภายในเดือนมิถุนายน 2565
ส่วนรถโดยสารขนาดเล็ก (มินิบัส) ขนาด 21 ที่นั่ง มีความเป็นไปได้ที่จะนํารถโดยสารพลังงานไฟฟ้ามาวิ่งให้บริการในระยะทางไม่เกิน 300 กม. โดยมีแผนจะนําร่อง 6 เส้นทาง ได้แก่ สาย 904 หมอชิต-สระบุรี 8 คัน, สาย 313 รังสิต-มหาวิทยาลัยบูรพา 8 คัน, สาย 319 รังสิต-แหลมฉบัง 10 คัน, สาย 316 รังสิต-นิคมฯ บ่อวิน 10 คัน, สาย 305 รังสิต-มาบตาพุด-ระยอง 10 คัน รวมประมาณ 46 - 60 คัน
กรรมการผู้จัดการใหญ่ บขส. กล่าวด้วยว่า การนํารถโดยสารไฟฟ้ามาให้บริการจะช่วยลดต้นทุนการเดินลดได้ 20-30% เนื่องจากราคาน้ํามันดีเซลในปัจจุบันปรับตัวสูงขึ้นมาก แต่การให้บริการด้วยรถโดยสารไฟฟ้านั้น จะต้องมีการสถานีชาร์ตไฟฟ้า รองรับระหว่างเส้นทางวิ่งด้วย จึงต้องมีการศึกษาให้รอบคอบ
////////////////////
กองสื่อสารองค์กรและการตลาด
สํานักอํานวยการ
บริษัท ขนส่ง จํากัด
รัฐบาลไทย-ข่าวทำเนียบรัฐบาล-รมช.มนัญญา ยันสถานการณ์น้ำกาฬสินธุ์ไม่ซ้ำรอยปี 54
วันเสาร์ที่ 9 ตุลาคม 2564
รมช.มนัญญา ยันสถานการณ์น้ํากาฬสินธุ์ไม่ซ้ํารอยปี 54
รมช.มนัญญา ยันสถานการณ์น้ํากาฬสินธุ์ไม่ซ้ํารอยปี 54 ลงพื้นที่ตรวจติดตามเตรียมรับมือมวลน้ําพร้อมเฝ้าระวังพื้นที่เกษตร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร และคณะ ลงพื้นที่ตรวจติดตามสถานการณ์น้ํา เพื่อเตรียมรับมือกับมวลน้ําจากจังหวัดชัยภูมิ ไหลลงมาตามลําน้ํา ผ่านจังหวัดกาฬสินธุ์ และจังหวัดอื่นๆ ก่อนไหลลงสู่แม่น้ํามูลและแม่น้ําโขง ตลอดจนมอบถุงยังชีพ ข้าวสารอาหารแห้ง เมล็ดพันธุ์ถั่วลิสงไทนาน9 กรมวิชาการเกษตร พร้อมรับฟังปัญหา และให้กําลังใจชาวบ้านในตําบลลําชี ณ วัดลําชีศรีวนาราม ต.ลําชี อ.ฆ้องชัย จ.กาฬสินธุ์
นางสาวมนัญญา เปิดเผยว่า จากการรับฟังรายงานสถานการณ์น้ํา ซึ่งเกิดจากอิทธิพลของพายุเตี้ยนหมู่ที่ผ่านมา ทําให้มีฝนตกหนักใน จ.ชัยภูมิ และเกิดอุทกภัยขึ้น โดย จ.ชัยภูมิเป็นต้นน้ําของแม่น้ําชี ทําให้มวลน้ําจํานวนมากไหลลงสู่แม่น้ําชี และไหลลงมาที่ จ.ขอนแก่น จนน้ําล้นตลิ่งเข้าท่วมพื้นที่ของขอนแก่น และขณะนี้มวลน้ําได้ไหลต่อเนื่องลงมาถึงอําเภอกันทรวิชัย จ.มหาสารคามแล้ว คาดการณ์ว่ามวลน้ําจะไหลลงมาสู่พื้นที่ จ.กาฬสินธุ์ ในอีก 2-3 วันนี้ อย่างไรก็ตามขอให้พี่น้องเกษตรกร ประชาชนมั่นใจว่าสถานการณ์น้ําปีจะไม่ซ้ํารอยปี 2554 เนื่องจากกระทรวงเกษตรฯ โดยกรมชลประทาน มีแผนบริหารจัดการน้ําที่ดี และมีพื้นที่รับน้ําแก้มลิง ตลอดจนมาตรการเยียวยาตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 และหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564 คือ ครัวเรือนละไม่เกิน 30 ไร่ แบ่งเป็น ข้าว ไร่ละ 1,340 บาท พืชไร่และพืชผัก ไร่ละ 1,980 บาท ไม้ผลไม้ยืนต้นและอื่นๆ ไร่ละ 4,048 บาท
ทั้งนี้ จ.กาฬสินธุ์ ได้มีการเตรียมความพร้อมในการรับมวลน้ําดังกล่าว โดยมีพนังกั้นน้ําลําชี ความยาวประมาณ 53 กม. ไว้ป้องกันน้ําท่วมได้ และได้ทําการเตรียมความพร้อมรับสถานการณ์ อย่างไรก็ตามยังมีพื้นที่บางส่วนที่อยู่นอกเขตพนัง เช่น บ้านท่าแห่ บ้านโนนชัย ต.ฆ้องชัย และบ้านด่านใต้ บ้านเหล่าอ้อย ต.ร่องคํา ซึ่งเป็นพื้นที่ลุ่มตํา่ น้ําอาจล้นตลิ่งเข้าท่วมพื้นที่การเกษตรบางส่วน ซึ่งทางจังหวัดกาฬสินธุ์ ได้มีหนังสือแจ้งเตือนไปยังอําเภอที่เกี่ยวข้องให้เฝ้าระวัง แจ้งเตือนประชาชน และขนย้ายสิ่งของเก็บขึ้นที่สูงไว้เป็นระยะอย่างต่อเนื่องแล้ว
รัฐบาลไทย-ข่าวทำเนียบรัฐบาล-รมต. อนุชา เน้นย้ำ บ.รถยนต์ในงานมอเตอร์โชว์ 2022 ต้องปฏิบัติตามกฎหมายการจองรถใหม่ของ สคบ. อย่างเคร่งครัด สร้างความเป็นธรรมต่อประชาชน
วันพุธที่ 30 มีนาคม 2565
รมต. อนุชา เน้นย้ํา บ.รถยนต์ในงานมอเตอร์โชว์ 2022 ต้องปฏิบัติตามกฎหมายการจองรถใหม่ของ สคบ. อย่างเคร่งครัด  สร้างความเป็นธรรมต่อประชาชน
รมต. อนุชา เน้นย้ํา บ.รถยนต์ในงานมอเตอร์โชว์ 2022 ต้องปฏิบัติตามกฎหมายการจองรถใหม่ของ สคบ. อย่างเคร่งครัด  สร้างความเป็นธรรมต่อประชาชน
วันนี้ (30 มีนาคม 2565) เวลา 12.30 น. นายอนุชา นาคาศัย รัฐมนตรีประจําสํานักนายกรัฐมนตรี นําคณะประกอบด้วย นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค นายจาตุรนต์ โกมลมิศร์ กรรมการบริหาร บริษัท กรังซ์ปรีด์ อินเตอเนชั่นแนล จํากัด (มหาชน) และคณะเจ้าหน้าที่ สคบ. ร่วมลงพื้นที่ตรวจสอบผู้ประกอบธุรกิจขายรถยนต์ที่มีการจองภายในงานบางกอก อินเตอร์เนชั่นแนล มอเตอร์โชว์ ครั้งที่ 43 ณ อาคารชาเลนเจอร์ 1-3 ศูนย์ประชุมอิมแพ็ค เมืองทองธานี จังหวัดนนทบุรี
ที่ผ่านสํานักงานคณะกรรมการคุ้มครองผู้บริโภค (สคบ.) ได้รับเรื่องร้องเรียนจากผู้บริโภค ในปัญหาเกี่ยวกับผู้ประกอบธุรกิจได้มีการกรอกรายละเอียดไม่ครบถ้วนตามสัญญาที่มีการจอง การส่งมอบรถยนต์ไม่เป็นไปตามที่กําหนดไว้ในสัญญาจอง และผู้ประกอบธุรกิจไม่คืนเงินจองแก่ผู้บริโภค ในกรณีที่ผู้บริโภคไม่ได้รับอนุมัติสินเชื่อจากสถาบันการเงิน ทาง สคบ. โดยคณะกรรมการว่าด้วยสัญญา จึงได้มีการออกประกาศคณะกรรมการว่าด้วยสัญญาเรื่อง ให้ธุรกิจการขายรถยนต์ที่มีการจองเป็นธุรกิจที่ควบคุมสัญญา พ.ศ. 2551 เพื่อเป็นการกํากับดูแล และควบคุมการทําสัญญาจองรถยนต์ (ใหม่) ที่มีการนําออกจําหน่ายในท้องตลาด โดยมีการเรียกเก็บเงินบางส่วน เช่น เงินจอง เงินดาวน์ หรือสิ่งที่รับไว้เป็นมัดจํา จากผู้บริโภคไว้เป็นประกัน ซึ่งมักพบปัญหาผู้ประกอบธุรกิจมีการริบเงินดังกล่าว สร้างความเสียหายและความเดือดร้อนแก่ผู้บริโภค
รัฐมนตรีประจําสํานักนายกรัฐมนตรี กล่าวว่า การลงพื้นที่ในครั้งนี้เป็นการปฏิบัติงานของ สคบ. ในการตรวจสอบสัญญาการจองรถยนต์ใหม่ภายในงานบางกอก อินเตอร์เนชั่นแนล มอเตอร์โชว์ ครั้งที่ 43 เพื่อสร้างความมั่นใจให้กับผู้บริโภคและผู้ที่ต้องการมาซื้อรถยนต์ว่าท่านจะอุ่นใจที่ได้รับความคุ้มครองจาก สคบ. ที่ได้ตรวจสอบผู้ประกอบการรถยนต์ว่าปฏิบัติตามกฏหมายอย่างถูกต้องหรือไม่ ซึ่งจากการลงพื้นที่พูดคุยและเยี่ยมชมบูธต่าง ๆ พบว่าทุกบริษัทปฏิบัติตามกฎระเบียบเพื่อให้เกิดความเป็นธรรมทั้งผู้ขายและผู้ซื้อ เพื่อให้พี่น้องประชาชนเกิดความมั่นใจว่าการมาจองรถยนต์ภายในงานจะมีความเป็นธรรมอย่างแน่นอน ขณะที่ทางผู้จัดงานได้มีมาตรการในการป้องกันการแพร่ระบาดเชื้อไวรัสโควิด-19 จึงขอความร่วมมือพี่น้องประชาชนที่เข้ามาชมงานปฏิบัติตามมาตรการอย่างเคร่งครัด โดยการจัดงานจะมีไปจนถึงวันที่ 3 เมษายน 2565 นี้ ที่อาคารชาเลนเจอร์ 1-3 ศูนย์ประชุมอิมแพ็ค เมืองทองธานี จังหวัดนนทบุรี
-------------------------